b"\n_START_ARTICLE_\nAirco DH.2\n_START_SECTION_\nHist\xc3\xb2ria\n_START_PARAGRAPH_\nEl DH.2 va realitzar el seu primer vol el juliol de 1915. El model es va utilitzar per equipar l'esquadr\xc3\xb3 n\xc3\xbamero 24 i va aconseguir la seva primera vict\xc3\xb2ria el 2 d'abril de 1916. A partir d'aquest moment l'esquadr\xc3\xb3 24 va anar sumant enemics abatuts, 17 al juny, 15 a l'agost, 15 al setembre i 10 al novembre, fins que, el 23 de novembre el comandant L.G. Hawker va ser abatut per el pilot alemany Manfred von Richthofen._NEWLINE_Despr\xc3\xa9s de servir al front occidental molts DH.2 van ser enviats a Orient Mitj\xc3\xa0 per prestar servei a Palestina i Maced\xc3\xb2nia. Al seu pa\xc3\xads d'origen prop de 100 unitats van ser reconvertits en avions d'entrenament, sent finalment retirats la tardor de 1918.\n_START_SECTION_\nDisseny\n_START_PARAGRAPH_\nEls DH.2 estaven armats amb una sola metralladora Lewis de (calibre 7,7\xc2\xa0mm) que originalment es podia situar, mitjan\xc3\xa7ant una muntura flexible, en 3 posicions diferents des de la cabina de vol. M\xc3\xa9s tard s'arrib\xc3\xa0 a la conclusi\xc3\xb3 que la millor manera d'impactar en els avions enemics era apuntat amb el mateix avi\xc3\xb3 (i no movent l'arma) i llavors es va fixar l'arma en la posici\xc3\xb3 frontal._NEWLINE_La majoria dels DH.2 estaven equipats amb motors ratatius Gnome Monosoupape de 100\xc2\xa0cavalls (75\xc2\xa0kW). Tot i aix\xc3\xb2 els \xc3\xbaltims models foren potenciats amb motors Le Rh\xc3\xb4ne 9J de 110\xc2\xa0cavalls (82\xc2\xa0kW)."